title: Komisijas Īstenošanas regula (ES) 2017/1958 (2017. gada 26. oktobris) par rīsu importa licenču izdošanu saskaņā ar tarifa kvotām, kas ar Īstenošanas regulu (ES) Nr. 1273/2011 atvērtas 2017. gada oktobra apakšperiodam

text:
               27.10.2017

               LV

               Eiropas Savienības Oficiālais Vēstnesis

               L 277/9

         KOMISIJAS ĪSTENOŠANAS REGULA (ES) 2017/1958
   (2017. gada 26. oktobris)
   par rīsu importa licenču izdošanu saskaņā ar tarifa kvotām, kas ar Īstenošanas regulu (ES) Nr. 1273/2011 atvērtas 2017. gada oktobra apakšperiodam
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 188. pantu,
   tā kā:

               (1)

               Ar Komisijas Īstenošanas regulu (ES) Nr. 1273/2011 (2) ir atvērtas dažas tarifa kvotas rīsu un šķelto rīsu importam, kā arī paredzēta šo kvotu pārvaldība atkarā no izcelsmes valsts un kvotas apakšperioda saskaņā ar minētās regulas I pielikumu.

               (2)

               Oktobris ir vienīgais apakšperiods kvotai ar kārtas numuru 09.4138, kas paredzēta Īstenošanas regulas (ES) Nr. 1273/2011 1. panta 1. punkta a) apakšpunktā. Šajā kvotā ir iekļauts kvotu ar kārtas numuriem 09.4127 – 09.4128 – 09.4129 un 09.4130 neizmantoto daudzumu atlikums no iepriekšējā apakšperioda. Oktobris ir pēdējais apakšperiods kvotām, kuras paredzētas Īstenošanas regulas (ES) Nr. 1273/2011 1. panta 1. punkta b) un e) apakšpunktā un kurās ir iekļauts neizmantoto daudzumu atlikums no iepriekšējā apakšperioda.

               (3)

               No paziņojumiem, kas nosūtīti saskaņā ar Īstenošanas regulas (ES) Nr. 1273/2011 8. panta a) punktu, izriet, ka daudzumi, kuri norādīti pieteikumos, kas atbilstīgi minētās īstenošanas regulas 4. panta 1. punktam iesniegti 2017. gada oktobra pirmajās desmit darbdienās par kvotu ar kārtas numuru 09.4138, pārsniedz pieejamo daudzumu. Tāpēc ir jānosaka, par kādu apjomu importa licences var izdot, nosakot piešķīruma koeficientu, kuru piemēro attiecīgajā kvotā pieprasītajiem daudzumiem, kas aprēķināti saskaņā ar Komisijas Regulas (EK) Nr. 1301/2006 (3) 7. panta 2. punktu.

               (4)

               Turklāt no minētajiem paziņojumiem izriet, ka daudzumi, kas norādīti pieteikumos, kuri atbilstīgi Īstenošanas regulas (ES) Nr. 1273/2011 4. panta 1. punktam iesniegti 2017. gada oktobra pirmajās desmit darbdienās un attiecas uz kvotu ar kārtas numuru 09.4148, ir mazāki par pieejamo daudzumu.

               (5)

               Turklāt attiecībā uz katru Īstenošanas regulā (ES) Nr. 1273/2011 paredzēto kvotu jāpaziņo galīgais procentuālais izlietojums 2017. gadā.

               (6)

               Lai nodrošinātu importa licenču izdošanas procedūras efektīvu pārvaldību, šai regulai būtu jāstājas spēkā tūlīt pēc tās publicēšanas,

         IR PIEŅĒMUSI ŠO REGULU.
   1. pants
   1.   Izdodot rīsu importa licences atbilstoši pieteikumiem, kuri iesniegti 2017. gada oktobra pirmajās desmit darbdienās un attiecas uz Īstenošanas regulā (ES) Nr. 1273/2011 minēto kvotu ar kārtas numuru 09.4138, pieprasītajam daudzumam piemēro šīs regulas pielikumā noteikto piešķīruma koeficientu.
   2.   Katras Īstenošanas regulā (ES) Nr. 1273/2011 paredzētās kvotas galīgais procentuālais izlietojums 2017. gadā ir minēts šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 26. oktobrī

            Komisijas

            un tās priekšsēdētāja vārdā –

            Lauksaimniecības un lauku attīstības ģenerāldirektorāta

            ģenerāldirektors

         Jerzy PLEWA

      (1)  OV L 347, 20.12.2013., 671. lpp.

      (2)  Komisijas 2011. gada 7. decembra Īstenošanas regula (ES) Nr. 1273/2011, ar ko atver konkrētas tarifa kvotas rīsu un šķelto rīsu importam, kā arī paredz šo kvotu pārvaldību (OV L 325, 8.12.2011., 6. lpp.).

      (3)  Komisijas 2006. gada 31. augusta Regula (EK) Nr. 1301/2006, ar ko nosaka kopīgus noteikumus lauksaimniecības produktu importa tarifu kvotu administrēšanai, izmantojot ievešanas atļauju sistēmu (OV L 238, 1.9.2006., 13. lpp.).

      PIELIKUMS

         2017. gada oktobra apakšperiodā piešķiramie daudzumi, piemērojot Īstenošanas regulu (ES) Nr. 1273/2011, un galīgais procentuālais izlietojums 2017. gadā

                  a)

                  Īstenošanas regulas (ES) Nr. 1273/2011 1. panta 1. punkta a) apakšpunktā paredzētā kvota pilnīgi vai daļēji slīpētiem rīsiem ar KN kodu 1006 30

                              Izcelsme

                              Kārtas numurs

                              Piešķīruma koeficients 2017. gada oktobra apakšperiodā

                              Kvotas galīgais procentuālais izlietojums 2017. gadā

                              Amerikas Savienotās Valstis

                              09.4127

                              97,44 %

                              Taizeme

                              09.4128

                              99,18 %

                              Austrālija

                              09.4129

                              54,71 %

                              Citas valstis

                              09.4130

                              100,00 %

                              Visas valstis

                              09.4138

                              1,016010 %

                              100,00 %

                  b)

                  Īstenošanas regulas (ES) Nr. 1273/2011 1. panta 1. punkta b) apakšpunktā paredzētā kvota lobītiem rīsiem ar KN kodu 1006 20

                              Izcelsme

                              Kārtas numurs

                              Piešķīruma koeficients 2017. gada oktobra apakšperiodā

                              Kvotas galīgais procentuālais izlietojums 2017. gadā

                              Visas valstis

                              09.4148

                              — (1)

                              1,44 %

                  c)

                  Īstenošanas regulas (ES) Nr. 1273/2011 1. panta 1. punkta c) apakšpunktā paredzētā kvota šķeltiem rīsiem ar KN kodu 1006 40 00

                              Izcelsme

                              Kārtas numurs

                              Kvotas galīgais procentuālais izlietojums 2017. gadā

                              Taizeme

                              09.4149

                              2,28 %

                              Austrālija

                              09.4150

                              5,25 %

                              Gajāna

                              09.4152

                              0,00 %

                              Amerikas Savienotās Valstis

                              09.4153

                              0,76 %

                              Citas valstis

                              09.4154

                              100,00 %

                  d)

                  Īstenošanas regulas (ES) Nr. 1273/2011 1. panta 1. punkta d) apakšpunktā paredzētā kvota pilnīgi vai daļēji slīpētiem rīsiem ar KN kodu 1006 30

                              Izcelsme

                              Kārtas numurs

                              Kvotas galīgais procentuālais izlietojums 2017. gadā

                              Taizeme

                              09.4112

                              100,00 %

                              Amerikas Savienotās Valstis

                              09.4116

                              100,00 %

                              Indija

                              09.4117

                              100,00 %

                              Pakistāna

                              09.4118

                              100,00 %

                              Citas valstis

                              09.4119

                              100,00 %

                              Visas valstis

                              09.4166

                              100,00 %

                  e)

                  Īstenošanas regulas (ES) Nr. 1273/2011 1. panta 1. punkta e) apakšpunktā paredzētā kvota šķeltiem rīsiem ar KN kodu 1006 40 00

                              Izcelsme

                              Kārtas numurs

                              Piešķīruma koeficients 2017. gada oktobra apakšperiodā

                              Kvotas galīgais procentuālais izlietojums 2017. gadā

                              Visas valstis

                              09.4168

                              — (2)

                              100,00 %

         (1)  Šajā apakšperiodā piešķīruma koeficientu nepiemēro, jo Komisija nav saņēmusi paziņojumus par licences pieteikumiem.

         (2)  Šajā apakšperiodā nav pieejamo daudzumu.


title: Komisijas Īstenošanas regula (ES) 2017/2004 (2017. gada 8. novembris), ar ko 2-metilizotiazol-3(2H)-onu apstiprina par 12. produkta veida biocīdos lietojamu esošu aktīvo vielu (Dokuments attiecas uz EEZ. )

text:
               9.11.2017

               LV

               Eiropas Savienības Oficiālais Vēstnesis

               L 290/11

         KOMISIJAS ĪSTENOŠANAS REGULA (ES) 2017/2004
   (2017. gada 8. novembris),
   ar ko 2-metilizotiazol-3(2H)-onu apstiprina par 12. produkta veida biocīdos lietojamu esošu aktīvo vielu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2012. gada 22. maija Regulu (ES) Nr. 528/2012 par biocīdu piedāvāšanu tirgū un lietošanu (1) un jo īpaši tās 89. panta 1. punkta trešo daļu,
   tā kā:

               (1)

               Ar Komisijas Deleģēto regulu (ES) Nr. 1062/2014 (2) izveido to esošo aktīvo vielu sarakstu, kuras jānovērtē, lai lemtu par to apstiprināšanu lietošanai biocīdos. 2-metilizotiazol-3(2H)-ons ir šajā sarakstā.

               (2)

               2-metilizotiazol-3(2H)-ons ir novērtēts lietošanai biocīdos, kuri pieder pie 12. produkta veida “Slimicīdi”, kas aprakstīts Regulas (ES) Nr. 528/2012 V pielikumā.

               (3)

               Par kompetento novērtētājiestādi tika izraudzīta Slovēnija, un tā 2016. gada 7. aprīlī iesniedza novērtējuma ziņojumu kopā ar ieteikumiem.

               (4)

               Saskaņā ar Deleģētās regulas (ES) Nr. 1062/2014 7. panta 2. punktu, ņemot vērā kompetentās novērtētājiestādes secinājumus, Biocīdu komiteja 2017. gada 2. martā formulēja Eiropas Ķimikāliju aģentūras atzinumu.

               (5)

               Saskaņā ar minēto atzinumu 12. produkta veida biocīdi, kas satur 2-metilizotiazol-3(2H)-onu, varētu atbilst Regulas (ES) Nr. 528/2012 19. panta 1. punkta b) apakšpunkta prasībām, ja attiecībā uz to lietošanu tiek ievērotas noteiktas specifikācijas un nosacījumi.

               (6)

               Tāpēc ir lietderīgi 2-metilizotiazol-3(2H)-onu apstiprināt lietošanai 12. produkta veida biocīdos ar noteikumu, ka tiek ievērotas noteiktas specifikācijas un nosacījumi.

               (7)

               2-metilizotiazol-3(2H)-ons atbilst kritērijiem, pēc kuriem vielas kvalificē par 1.A apakškategorijas ādas sensibilizatoriem atbilstoši Eiropas Parlamenta un Padomes Regulas (EK) Nr. 1272/2008 (3) I pielikuma specifikācijām, tāpēc apstrādāti izstrādājumi, kuri apstrādāti ar 2-metilizotiazol-3(2H)-onu vai kuros 2-metilizotiazol-3(2H)-ons iestrādāts, būtu jālaiž tirgū ar attiecīgu marķējumu.

               (8)

               Pirms aktīvo vielu apstiprina, būtu jāpaiet saprātīgi ilgam laikam, lai ieinteresētās personas varētu veikt jauno pasākumu izpildei nepieciešamos sagatavošanās pasākumus.

               (9)

               Šajā regulā paredzētie pasākumi ir saskaņā ar Biocīdu pastāvīgās komitejas atzinumu,

         IR PIEŅĒMUSI ŠO REGULU.
   1. pants
   2-metilizotiazol-3(2H)-onu apstiprina par aktīvo vielu lietošanai 12. produkta veida biocīdos ar noteikumu, ka tiek ievērotas pielikumā noteiktās specifikācijas un nosacījumi.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 8. novembrī

            Komisijas vārdā –

            priekšsēdētājs

         Jean-Claude JUNCKER

      (1)  OV L 167, 27.6.2012., 1. lpp.

      (2)  Komisijas 2014. gada 4. augusta Deleģētā regula (ES) Nr. 1062/2014 par darba programmu visu to esošo aktīvo vielu sistemātiskai pārbaudei, kuras satur Eiropas Parlamenta un Padomes Regulā (ES) Nr. 528/2012 minētie biocīdi (OV L 294, 10.10.2014., 1. lpp.).

      (3)  Eiropas Parlamenta un Padomes 2008. gada 16. decembra Regula (EK) Nr. 1272/2008 par vielu un maisījumu klasificēšanu, marķēšanu un iepakošanu un ar ko groza un atceļ Direktīvas 67/548/EEK un 1999/45/EK un groza Regulu (EK) Nr. 1907/2006 (OV L 353, 31.12.2008., 1. lpp.).

      PIELIKUMS

                  Vispārpieņemtais nosaukums

                     IUPAC nosaukums
                  Identifikācijas numuri

                  Aktīvās vielas minimālā tīrības pakāpe (1)

                  Apstiprināšanas datums

                  Apstiprinājuma beigu datums

                  Produkta veids

                  Īpaši nosacījumi

                  2-metilizotiazol-3(2H)-ons

                     IUPAC nosaukums:
                  2-metilizotiazol-3(2H)-ons
                  EK Nr.: 220-239-6

                     CAS Nr.: 2682-20-4

                  950 g/kg

                  2019. gada 1. aprīlis

                  2029. gada 31. marts

                  12

                  Lai attiecībā uz biocīdiem saņemtu atļauju, izpilda šādus nosacījumus:

                              1)

                              produkta novērtēšanā īpašu uzmanību pievērš tām ekspozīcijām [“iedarbībai”], riskiem un iedarbīgumam, kuri saistīti ar katru atļaujas pieteikuma aptverto lietojuma veidu, bet kuri Savienības līmeņa novērtējumā par aktīvās vielas risku nav aplūkoti;

                              2)

                              ņemot vērā attiecībā uz novērtētajiem lietojuma veidiem apzinātos riskus, produkta novērtēšanā īpašu uzmanību pievērš:

                                          a)

                                          rūpnieciskajiem un profesionālajiem lietotājiem;

                                          b)

                                          virszemes ūdeņiem un notekūdeņu attīrīšanas iekārtām.

                        Lai tirgū varētu laist apstrādātus izstrādājumus, izpilda šādu nosacījumu:
                  persona, kas atbildīga par tāda apstrādāta izstrādājuma laišanu tirgū, kurš apstrādāts ar 2-metilizotiazol-3(2H)-onu vai kurā 2-metilizotiazol-3(2H)-ons iestrādāts, nodrošina, ka šā apstrādātā izstrādājuma marķējumā ir sniegta Regulas (ES) Nr. 528/2012 58. panta 3. punkta otrajā daļā minētā informācija.

         (1)  Šajā slejā norādītā tīrība ir novērtētās aktīvās vielas minimālā tīrības pakāpe. Ja ir pierādīts, ka aktīvā viela tirgū laistajā produktā ir tehniski līdzvērtīga novērtētajai aktīvajai vielai, tās tīrības pakāpe var būt gan tāda pati, gan citāda.


title: Komisijas Īstenošanas regula (ES) 2017/1971 (2017. gada 26. oktobris) par atsevišķu preču klasifikāciju kombinētajā nomenklatūrā

text:
                  31.10.2017

                  LV

                  Eiropas Savienības Oficiālais Vēstnesis

                  L 281/11

            KOMISIJAS ĪSTENOŠANAS REGULA (ES) 2017/1971
      (2017. gada 26. oktobris)
      par atsevišķu preču klasifikāciju kombinētajā nomenklatūrā
      EIROPAS KOMISIJA,
      ņemot vērā Līgumu par Eiropas Savienības darbību,
      ņemot vērā Eiropas Parlamenta un Padomes 2013. gada 9. oktobra Regulu (ES) Nr. 952/2013, ar ko izveido Savienības Muitas kodeksu (1), un jo īpaši tās 57. panta 4. punktu un 58. panta 2. punktu,
      tā kā:

                  (1)

                  Lai nodrošinātu Padomes Regulai (EEK) Nr. 2658/87 (2) pievienotās kombinētās nomenklatūras vienveidīgu piemērošanu, nepieciešams pieņemt noteikumus par šīs regulas pielikumā minēto preču klasifikāciju.

                  (2)

                  Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.

                  (3)

                  Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.

                  (4)

                  Ir lietderīgi noteikt, ka saistošo izziņu par tarifu, kas izdota attiecībā uz precēm, uz kurām attiecas šī regula, bet kas neatbilst šīs regulas noteikumiem, izziņas turētājs var turpināt izmantot noteiktu laikposmu saskaņā ar Regulas (ES) Nr. 952/2013 34. panta 9. punktu. Būtu jānosaka, ka minētais laikposms ir trīs mēneši.

                  (5)

                  Šajā regulā paredzētie pasākumi ir saskaņā ar Muitas kodeksa komitejas atzinumu,

            IR PIEŅĒMUSI ŠO REGULU.
      1. pants
      Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
      2. pants
      Saistošo izziņu par tarifu, kas neatbilst šīs regulas noteikumiem, saskaņā ar Regulas (ES) Nr. 952/2013 34. panta 9. punktu var turpināt izmantot trīs mēnešus no šīs regulas spēkā stāšanās dienas.
      3. pants
      Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

         Šī regula uzliek saistības kopumā un ir tieši piemērojama visās dalībvalstīs.
         Briselē, 2017. gada 26. oktobrī

               Komisijas

               un tās priekšsēdētāja vārdā –

               Nodokļu politikas un muitas savienības ģenerāldirektorāta

               ģenerāldirektors

            Stephen QUEST

         (1)  OV L 269, 10.10.2013., 1. lpp.

         (2)  Padomes 1987. gada 23. jūlija Regula (EEK) Nr. 2658/87 par tarifu un statistikas nomenklatūru un kopējo muitas tarifu (OV L 256, 7.9.1987., 1. lpp.).

         PIELIKUMS

                     Preču apraksts

                     Klasifikācija (KN kods)

                     Iemesli

                     (1)

                     (2)

                     (3)

                     Elektroniska ierīce (tā saucamais “cietvielu disks (SSD)”) ar izmēriem aptuveni 100 × 70 × 7 mm, formas koeficientu 2,5 collas un atmiņas ietilpību 128 GB.
                     Tā ir pusvadītāja tipa elektroniska ierīce ar cietvielu arhitektūru, ar zibatmiņu energoneatkarīgu datu uzglabāšanai un dinamisko brīvpiekļuves atmiņu (DRAM).
                     Tai ir seriālās uzlabotās tehnoloģijas piesaistes (SATA) saskarne, kas ļauj to integrēt automātiskajā datu apstrādes iekārtā un izmantot par ārēju datu uzglabāšanas ierīci.
                     (Skat. attēlu) (*1)

                     8471 70 98

                     Klasifikācija noteikta, ievērojot 1. un 6. vispārīgo kombinētās nomenklatūras interpretācijas noteikumu, 84. sadaļas 5(C). piezīmi un KN kodu 8471  un 8471 70  un 8471 70 98  formulējumu.
                     Tās objektīvās pazīmes, piemēram, SATA saskarne, lielums un formas koeficients ir raksturīgi tādām ierīcēm, ko galvenokārt izmanto automātiskā datu apstrādes iekārtā, tā ir tieši savienojama ar centrālo procesoru, un tā ir spējīga saņemt vai nodot datus tādā formātā, ko sistēma var izmantot. Tādēļ klasificēšana pozīcijā 8523  pie cietvielu energoneatkarīgām datu uzglabāšanas ierīcēm nav iespējama.
                     Tādējādi ierīce ir klasificējama ar KN kodu 8471 70 98  pie citādiem automātisko datu apstrādes iekārtu atmiņas blokiem.

            (*1)  Attēls pievienots tikai informācijai.


title: Komisijas Īstenošanas regula (ES) 2017/2066 (2017. gada 13. novembris), ar ko sinepju sēklu pulveri apstiprina par pamatvielu saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū un groza Komisijas Īstenošanas regulas (ES) Nr. 540/2011 pielikumu (Dokuments attiecas uz EEZ. )

text:
               14.11.2017

               LV

               Eiropas Savienības Oficiālais Vēstnesis

               L 295/43

         KOMISIJAS ĪSTENOŠANAS REGULA (ES) 2017/2066
   (2017. gada 13. novembris),
   ar ko sinepju sēklu pulveri apstiprina par pamatvielu saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū un groza Komisijas Īstenošanas regulas (ES) Nr. 540/2011 pielikumu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 23. panta 5. punktu saistībā ar 13. panta 2. punktu,
   tā kā:

               (1)

               Saskaņā ar Regulas (EK) Nr. 1107/2009 23. panta 3. punktu Komisija 2016. gada 6. jūnijā no Bioloģiskās lauksaimniecības tehniskā institūta (Institut Technique de l'Agriculture Biologique – ITAB) (Francija) saņēma pieteikumu sinepju sēklu pulvera apstiprināšanai par pamatvielu. Pieteikumam bija pievienota informācija, kas iesniedzama saskaņā ar Regulas (EK) Nr. 1107/2009 23. panta 3. punkta otro daļu.

               (2)

               Komisija lūdza Eiropas Pārtikas nekaitīguma iestādi (turpmāk “Iestāde”) sniegt zinātnisku palīdzību. 2017. gada 20. janvārī Iestāde Komisijai iesniedza tehnisko ziņojumu par sinepju sēklu pulveri (2). Komisija 2017. gada 20. jūlijā Augu, dzīvnieku, pārtikas aprites un dzīvnieku barības pastāvīgajai komitejai iesniedza pārskata ziņojuma projektu (3) un šīs regulas projektu un tos pabeidza uz minētās komitejas 2017. gada 6. oktobra sanāksmi.

               (3)

               Pieteikuma iesniedzēja iesniegtā dokumentācija liecina, ka sinepju sēklu pulveris atbilst pārtikas produkta kritērijiem, kas noteikti Eiropas Parlamenta un Padomes Regulas (EK) Nr. 178/2002 (4) 2. pantā. Turklāt minētās vielas galvenais lietojums nav augu aizsardzībā, tomēr līdzeklis, kas sastāv no šīs vielas un ūdens, augu aizsardzībā ir noderīgs. Tādēļ tā uzskatāma par pamatvielu.

               (4)

               Veiktajās pārbaudēs konstatēts, ka sinepju sēklu pulveri var uzskatīt par vielu, kas kopumā atbilst Regulas (EK) Nr. 1107/2009 23. panta prasībām, it īpaši attiecībā uz lietojuma veidiem, kas pārbaudīti un sīki aprakstīti Komisijas pārskata ziņojumā. Tāpēc ir lietderīgi sinepju sēklu pulveri apstiprināt par pamatvielu.

               (5)

               Saskaņā ar Regulas (EK) Nr. 1107/2009 13. panta 2. punktu saistībā ar tās 6. pantu un ņemot vērā jaunākās zinātnes un tehnikas atziņas, tomēr būtu jāparedz daži nosacījumi un ierobežojumi.

               (6)

               Saskaņā ar Regulas (EK) Nr. 1107/2009 13. panta 4. punktu būtu attiecīgi jāgroza Komisijas Īstenošanas regulas (ES) Nr. 540/2011 (5) pielikums.

               (7)

               Šajā regulā noteiktie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Pamatvielas apstiprināšana
   Vielu sinepju sēklu pulveri apstiprina par pamatvielu, kā noteikts I pielikumā.
   2. pants
   Īstenošanas regulas (ES) Nr. 540/2011 grozījumi
   Īstenošanas regulu (ES) Nr. 540/2011 groza saskaņā ar šīs regulas II pielikumu.
   3. pants
   Stāšanās spēkā
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 13. novembrī

            Komisijas vārdā –

            priekšsēdētājs

         Jean-Claude JUNCKER

      (1)  OV L 309, 24.11.2009., 1. lpp.

      (2)  EFSA, 2017. Tehniskais ziņojums par rezultātiem, kas gūti pēc apspriešanās ar dalībvalstīm un EFSA par pieteikumu sinepju sēklu pulvera no Sinapis alba (Brassica alba), Brassica juncea, Brassica nigra atzīšanu par pamatvielu, lai to lietotu par fungicīdu augu aizsardzībā. EFSA supporting publication, 2017:EN-1169. 35 lpp. doi:10.2903/sp.efsa.2017.

      (3)  http://ec.europa.eu/food/plant/pesticides/eu-pesticides-database/public/?event=activesubstance.selection&language=EN

      (4)  Eiropas Parlamenta un Padomes 2002. gada 28. janvāra Regula (EK) Nr. 178/2002, ar ko paredz pārtikas aprites tiesību aktu vispārīgus principus un prasības, izveido Eiropas Pārtikas nekaitīguma iestādi un paredz procedūras saistībā ar pārtikas nekaitīgumu (OV L 31, 1.2.2002., 1. lpp.).

      (5)  Komisijas 2011. gada 25. maija Īstenošanas regula (ES) Nr. 540/2011, ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (OV L 153, 11.6.2011., 1. lpp.).

      I PIELIKUMS

                  Parastais nosaukums, identifikācijas numuri

                     IUPAC nosaukums

                  Tīrība (1)

                  Apstiprināšanas datums

                  Īpaši noteikumi

                  Sinepju sēklu pulveris

                  Neattiecas

                  Pārtikas klase

                  2017. gada 4. decembris

                  Sinepju sēklu pulveri izmanto saskaņā ar īpašajiem nosacījumiem, kas iekļauti pārskata ziņojuma secinājumos par sinepju sēklu pulveri (SANTE/11309/2017) un jo īpaši tā I un II papildinājumā.

         (1)  Sīkāka informācija par pamatvielas identitāti, tās specifikācija un lietošanas veids ir sniegti pārskata ziņojumā.

      II PIELIKUMS
      Īstenošanas regulas (ES) Nr. 540/2011 pielikuma C daļā pievieno šādu ierakstu:

                     Numurs

                     Parastais nosaukums, identifikācijas numuri

                        IUPAC nosaukums

                     Tīrība (1)

                     Apstiprināšanas datums

                     Īpaši noteikumi

                     “18

                     Sinepju sēklu pulveris

                     Neattiecas

                     Pārtikas klase

                     2017. gada 4. decembris

                     Sinepju sēklu pulveri izmanto saskaņā ar īpašajiem nosacījumiem, kas iekļauti pārskata ziņojuma secinājumos par sinepju sēklu pulveri (SANTE/11309/2017) un jo īpaši tā I un II papildinājumā.”

         (1)  Sīkāka informācija par pamatvielas identitāti, tās specifikācija un lietošanas veids ir sniegti pārskata ziņojumā.


title: Komisijas Īstenošanas regula (ES) 2017/1964 (2017. gada 17. augusts), ar kuru Īstenošanas regulu (ES) 2016/1239 groza attiecībā uz dažiem noteikumiem par termiņiem un to daudzumu paziņošanu, par kuriem izdotas licences rīsu nozarē (Dokuments attiecas uz EEZ. )

text:
               28.10.2017

               LV

               Eiropas Savienības Oficiālais Vēstnesis

               L 279/34

         KOMISIJAS ĪSTENOŠANAS REGULA (ES) 2017/1964
   (2017. gada 17. augusts),
   ar kuru Īstenošanas regulu (ES) 2016/1239 groza attiecībā uz dažiem noteikumiem par termiņiem un to daudzumu paziņošanu, par kuriem izdotas licences rīsu nozarē
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 223. panta 3. punkta b) un c) apakšpunktu,
   tā kā:

               (1)

               Komisijas Īstenošanas regulā (ES) 2016/1239 (2) ir izklāstīti Regulas (ES) Nr. 1308/2013 piemērošanas noteikumi, kas attiecas uz importa un eksporta licenču sistēmu, arī rīsu nozarē. Tajā ir izklāstīti arī detalizēti noteikumi par dalībvalstu paziņojumiem Komisijai.

               (2)

               Daži noteikumi par termiņiem, arī par tarifa kvotu aptverto produktu daudzumu paziņošanas termiņiem, ir jāprecizē.

               (3)

               Ir lietderīgi – tāpat kā tas reiz bija noteikts iepriekšējās regulās – iekļaut pienākumu dalībvalstīm paziņot Komisijai rīsu daudzumus, par kuriem izdotas licences.

               (4)

               Tādēļ Īstenošanas regula (ES) 2016/1239 būtu attiecīgi jāgroza.

               (5)

               Skaidrības un juridiskās noteiktības labad šai regulai būtu jāstājas spēkā tajā pašā dienā, kad stājas spēkā Komisijas Deleģētā regula (ES) 2017/1965 (3), ar kuru Deleģēto regulu (ES) 2016/1237 (4) groza attiecībā uz paziņojumiem rīsu nozarē.

               (6)

               Šajā regulā paredzētie pasākumi ir saskaņā ar Lauksaimniecības tirgu kopīgās organizācijas komitejas atzinumu,

         IR PIEŅĒMUSI ŠO REGULU.
   1. pants
   Īstenošanas regulu (ES) 2016/1239 groza šādi:

               1)

               regulas 3. pantu groza šādi:

                           a)

                           panta 3. punktu aizstāj ar šādu:
                           “3.   Ja šajā regulā ir noteikts procedūras termiņš un tā sākuma vai beigu datums iekrīt sestdienā, svētdienā vai svētku dienā, kas Padomes Regulā (EEK, Euratom) Nr. 1182/71 definēta kā “oficiāla brīvdiena”:

                                       a)

                                       piemērojamais sākuma datums ir nākamā darbdiena, un termiņš sākas plkst. 00.00, ņemot vērā biroja oficiālo darba laiku;

                                       b)

                                       atkāpjoties no minētās regulas 3. panta 2. punkta b) apakšpunkta un 4. punkta, piemērojamais beigu datums ir nākamā darbdiena, un termiņš beidzas plkst. 13.00 pēc Briseles laika.”;

                           b)

                           pievieno šādu 4. punktu:
                           “4.   Atkāpjoties no 3. punkta, ja šīs regulas piemērošanas vajadzībām ir noteikts termiņš, kādā jāpaziņo licenču pieteikumu aptvertie produktu daudzumi, uz kuriem attiecas tarifa kvota, vai kādā jāpaziņo neizmantotie daudzumi, uz kuriem attiecas tarifa kvota, minētais termiņš beidzas līdz ar tā pēdējās dienas pēdējo stundu neatkarīgi no tā, vai attiecīgā diena ir sestdiena, svētdiena vai svētku diena.”;

               2)

               iekļauj šādu 19.a pantu:
               “19.a pants
               Paziņojumi sakarā ar rīsiem
               Dalībvalstis katru dienu paziņo Komisijai:

                           a)

                           attiecībā uz importa licencēm, kas nav paredzētas importa tarifa kvotu pārvaldībai, – izdoto licenču aptvertos kopējos daudzumus, iedalītus pēc izcelsmes un preču koda;

                           b)

                           attiecībā uz eksporta licencēm – izdoto licenču aptvertos kopējos daudzumus, iedalītus pēc preču koda.”

         2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 17. augustā

            Komisijas vārdā –

            priekšsēdētājs

         Jean-Claude JUNCKER

      (1)  OV L 347, 20.12.2013., 671. lpp.

      (2)  Komisijas 2016. gada 18. maija Īstenošanas regula (ES) 2016/1239, kurā izklāstīti Eiropas Parlamenta un Padomes Regulas (ES) Nr. 1308/2013 piemērošanas noteikumi, kas attiecas uz importa un eksporta licenču sistēmu (OV L 206, 30.7.2016., 44. lpp.).

      (3)  Komisijas 2017. gada 17. augusta Deleģētā regula (ES) 2017/1965, ar kuru Deleģēto regulu (ES) 2016/1237 groza attiecībā uz tās informācijas būtību un veidu, kas paziņojama saistībā ar licencēm rīsu nozarē (skatīt šā Oficiālā Vēstneša 36. lpp.).

      (4)  Komisijas 2016. gada 18. maija Deleģētā regula (ES) 2016/1237, ar ko Eiropas Parlamenta un Padomes Regulu (ES) Nr. 1308/2013 papildina attiecībā uz noteikumiem importa un eksporta licenču sistēmas piemērošanai un Eiropas Parlamenta un Padomes Regulu (ES) Nr. 1306/2013 papildina attiecībā uz noteikumiem šādu licenču saņemšanai iemaksātā nodrošinājuma atbrīvošanai un atsavināšanai un ar ko groza Komisijas Regulas (EK) Nr. 2535/2001, (EK) Nr. 1342/2003, (EK) Nr. 2336/2003, (EK) Nr. 951/2006, (EK) Nr. 341/2007 un (EK) Nr. 382/2008 un atceļ Komisijas Regulas (EK) Nr. 2390/98, (EK) Nr. 1345/2005, (EK) Nr. 376/2008 un (EK) Nr. 507/2008 (OV L 206, 30.7.2016., 1. lpp.).


title: Komisijas Īstenošanas regula (ES) 2017/1992 (2017. gada 6. novembris) par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (“Slavonski kulen”/“Slavonski kulin” (AĢIN))

text:
               7.11.2017

               LV

               Eiropas Savienības Oficiālais Vēstnesis

               L 288/2

         KOMISIJAS ĪSTENOŠANAS REGULA (ES) 2017/1992
   (2017. gada 6. novembris)
   par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (“Slavonski kulen”/“Slavonski kulin” (AĢIN))
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2012. gada 21. novembra Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (1) un jo īpaši tās 15. panta 1. punktu un 52. panta 3. punkta b) apakšpunktu,
   tā kā:

               (1)

               Saskaņā ar Regulas (ES) Nr. 1151/2012 50. panta 2. punkta a) apakšpunktu Horvātijas pieteikums reģistrēt nosaukumu “Slavonski kulen”/“Slavonski kulin” kā aizsargātu ģeogrāfiskās izcelsmes norādi (AĢIN) ir publicēts Eiropas Savienības Oficiālajā Vēstnesī
                   (2).

               (2)

               2016. gada 11. februārī Komisija saņēma Slovēnijas paziņojumu par iebildumiem. Saistīto iebildumu paziņojuma pamatojumu Komisija saņēma 2016. gada 7. aprīlī.

               (3)

               Atzinusi iebildumus par pamatotiem, Komisija ar 2016. gada 13. maija vēstuli aicināja Horvātiju un Slovēniju trīs mēnešu laikā attiecīgi apspriesties, lai mēģinātu panākt vienošanos saskaņā ar savām iekšējām procedūrām.

               (4)

               Tomēr ieinteresēto personu vienošanās panākta netika. Komisijai tika pienācīgi sniegta informācija par attiecīgo apspriešanos starp Horvātijas un Slovēnijas ieinteresētajām pusēm. Tāpēc, ņemot vērā šīs apspriešanās iznākumu, Komisijai būtu jāpieņem lēmums saskaņā ar procedūru, kas minēta Regulas (ES) Nr. 1151/2012 52. panta 3. punkta b) apakšpunktā.

               (5)

               Komisija ir izvērtējusi argumentus, kas izklāstīti pamatotajā iebildumu paziņojumā un Komisijai sniegtajā informācijā par apspriešanos starp ieinteresētajām personām, un ir secinājusi, ka nosaukums “Slavonski kulen”/“Slavonski kulin” būtu jāreģistrē kā AĢIN.

               (6)

               Saskaņā ar Regulas (ES) Nr. 1151/2012 10. panta 1. punkta c) apakšpunktu iebildumu iesniedzējs apgalvoja, ka nosaukumu “Slavonski kulen”/“Slavonski kulin” reģistrējot kā aizsargātu ģeogrāfiskās izcelsmes norādi tiktu apdraudēta tāda identiska produkta nosaukuma pastāvēšana, kas ir likumīgi laists tirgū vairāk nekā piecus gadus pirms publikācijas dienas, kā paredzēts 50. panta 2. punkta a) apakšpunktā.

               (7)

               Saskaņā ar iebildumu iesniedzēja pausto, Slovēnijas ražotājs Celjske mesnine d.d. ir likumīgi ražojis un tirgojis produktu “Slavonski kulen” vairāk nekā 25 gadus ar aptuveni 70 tonnu lielu produkcijas apjomu vidēji gadā. Slovēnijā ražotā produkta “Slavonski kulen” nestā peļņa no pārdošanas ir ap EUR 450 000 gadā, un sakarā ar tā augsto kvalitāti produkta ražošanas apjomi aizvien pieaug. Tika sniegti pierādījumi, ka Slovēnijā ražotais produkts “Slavonski kulen” pēdējo desmit gadu laikā ir laists tirgū gan Slovēnijā, gan citās ES valstīs (Austrijā, Vācijā, Dānijā, Zviedrijā, Horvātijā), gan trešās valstīs (Serbijā, Bosnijā un Hercegovinā).

               (8)

               Iebildumu iesniedzējs apgalvo (un nav iesniegtu pierādījumu, kas liecinātu par pretējo), ka nosaukuma “Slavonski kulen”/“Slavonski kulin” lietošana Slovēnijā nekad nav notikusi ar nolūku izmantot minētā Horvātijas produkta reputāciju, un patērētāji nekad nav tikuši maldināti par produkta patieso izcelsmi.

               (9)

               Ievērojot iepriekš minēto, nosaukuma “Slavonski kulen”/“Slavonski kulin” kā AĢIN reģistrācija un no šīs reģistrācijas izrietošais aizliegums lietot šo nosaukumu apdraudētu tāda identiska produkta nosaukuma pastāvēšanu, ko lieto uzņēmums Celjske mesnine d.d.. Prasības nosaukuma “Slavonski kulen”/“Slavonski kulin” (AĢIN) reģistrēšanai nav apstrīdētas. Tāpēc šis nosaukums atbilst AĢIN reģistrācijas nosacījumiem.

               (10)

               Tomēr, ņemot vērā Slovēnijas iebildumu paziņojumā iekļauto informāciju, kas apliecina, ka Slovēnijā ražotais “Slavonski kulen” ar šo nosaukumu ir likumīgi laists tirgū vairāk nekā piecus gadus, bet ne vairāk kā 25 gadus, ir lietderīgi Slovēnijas uzņēmumam Celjske mesnine d.d. piešķirt piecu gadu pārejas periodu, kura laikā ļautu tam turpināt šā nosaukuma izmantošanu, ko apdraud reģistrācija, un attiecīgi pielāgot savas tirgū laistās produkcijas tirgvedību.

               (11)

               Ja aizsardzība nosaukumam “Slavonski kulen”/“Slavonski kulin” ir piešķirta kopumā, tad minētā nosaukuma ar ģeogrāfiskiem aspektiem nesaistīto daļu “kulen”/“kulin”, ar ko apzīmē desas veidu, un šīs daļas tulkojumu arī turpmāk drīkst izmantot visā Savienībā ar nosacījumu, ka tiek ievēroti Savienības tiesību sistēmā piemērojamie principi un noteikumi.

               (12)

               Ievērojot iepriekš minēto, nosaukums “Slavonski kulen”/“Slavonski kulin” būtu jāieraksta Aizsargāto cilmes vietu nosaukumu un aizsargāto ģeogrāfiskās izcelsmes norāžu reģistrā.

               (13)

               Šajā regulā paredzētie pasākumi ir saskaņā ar Lauksaimniecības produktu kvalitātes politikas komitejas atzinumu,

         IR PIEŅĒMUSI ŠO REGULU.
   1. pants
   Nosaukums “Slavonski kulen”/“Slavonski kulin” (AĢIN) ar šo tiek ierakstīts reģistrā.
   Šā panta pirmajā daļā minētais nosaukums apzīmē produktu, kas pieder pie 1.2. grupas “Gaļas produkti (termiski apstrādāti, sālīti, kūpināti u. c.)” saskaņā ar Komisijas Īstenošanas regulas (ES) Nr. 668/2014 (3) XI pielikumu.
   2. pants
   Terminu “kulen”/“kulin” un šā apzīmējuma tulkojumu arī turpmāk drīkst izmantot Eiropas Savienības teritorijā ar nosacījumu, ka tiek ievēroti Eiropas Savienības tiesību sistēmā piemērojamie principi un noteikumi.
   3. pants
   Slovēnijas uzņēmums Celjske mesnine d.d. vēl piecus gadus no šīs regulas spēkā stāšanās dienas drīkst turpināt izmantot nosaukumu “Slavonski kulen”, lai apzīmētu produktu, kas neatbilst “Slavonski kulen”/“Slavonski kulin” (AĢIN) specifikācijai.
   4. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 6. novembrī

            Komisijas vārdā –

            priekšsēdētājs

         Jean-Claude JUNCKER

      (1)  OV L 343, 14.12.2012., 1. lpp.

      (2)  OV C 375, 12.11.2015., 9. lpp.

      (3)  Komisijas 2014. gada 13. jūnija Īstenošanas regula (ES) Nr. 668/2014, ar ko paredz noteikumus par to, kā piemērot Eiropas Parlamenta un Padomes Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (OV L 179, 19.6.2014., 36. lpp.).


title: Komisijas Īstenošanas regula (ES) 2017/2205 (2017. gada 29. novembris) par sīki izstrādātiem noteikumiem attiecībā uz paziņošanas procedūrām par komerciāliem transportlīdzekļiem, kam tehniskā pārbaudē uz ceļiem konstatēti būtiski vai bīstami trūkumi (Dokuments attiecas uz EEZ. )

text:
               30.11.2017

               LV

               Eiropas Savienības Oficiālais Vēstnesis

               L 314/3

         KOMISIJAS ĪSTENOŠANAS REGULA (ES) 2017/2205
   (2017. gada 29. novembris)
   par sīki izstrādātiem noteikumiem attiecībā uz paziņošanas procedūrām par komerciāliem transportlīdzekļiem, kam tehniskā pārbaudē uz ceļiem konstatēti būtiski vai bīstami trūkumi
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2014. gada 3. aprīļa Direktīvu 2014/47/ES par Savienībā izmantotu komerciālo transportlīdzekļu tehniskajām pārbaudēm uz ceļiem un par Direktīvas 2000/30/EK atcelšanu (1) un jo īpaši tās 18. panta 1. punktu,
   tā kā:

               (1)

               Saskaņā ar Direktīvas 2014/47/ES 18. panta 1. punktu, tostarp gadījumos, ja transportlīdzeklim, kas reģistrēts citā dalībvalstī, nevis tajā, kur tam veic pārbaudi, tiek konstatēti būtiski vai bīstami trūkumi, kontaktpunkts par pārbaudes rezultātiem paziņo tās dalībvalsts kontaktpunktam, kurā transportlīdzeklis reģistrēts. Minētajā informācijā ietver ziņojumā par pārbaudi uz ceļa iekļautos elementus, kā noteikts tās IV pielikumā, un to saskaņā ar Direktīvas 2014/47/ES 16. panta 2. punktu inspektors sagatavo pēc tam, kad ir pabeigta detalizēta pārbaude.

               (2)

               Lai atvieglotu saziņu starp valstu kontaktpunktiem, Komisijai ir pienākums pieņemt sīki izstrādātus noteikumus par paziņošanas procedūras īstenošanu.

               (3)

               Saskaņā ar Direktīvas 2014/47/ES 18. panta 1. punktu, šo paziņojumu vēlams nosūtīt, izmantojot valsts elektronisko reģistru, kas minēts Eiropas Parlamenta un Padomes Regulas (EK) Nr. 1071/2009 (2) 16. pantā.

               (4)

               Regulas (EK) Nr. 1071/2009 16. panta 2. punktā ir uzskaitīti valstu elektronisko reģistru obligātie satura elementi. Tomēr ziņojuma par pārbaudi uz ceļiem elementi, kuri norādīti Direktīvas 2014/47/ES IV pielikumā, nav daļa no šā obligātā minimālā satura.

               (5)

               Regulas (EK) Nr. 1071/2009 16. panta 5. punktā paredzēts, ka valstu elektroniskie reģistri ir savstarpēji savienoti.

               (6)

               Regulas (EK) Nr. 1071/2009 16. panta 2. punkta ierobežotās darbības jomas un no tās izrietošās Eiropas Autotransporta uzņēmumu reģistra (ERRU) sistēmas ierobežotās darbības jomas dēļ ziņojumus, kas minēti Direktīvas 2014/47/ES 18. panta 1. punktā, nevar nosūtīt, izmantojot valstu elektroniskos reģistrus, kuri izmanto šo sistēmu.

               (7)

               Tomēr, lai izvairītos no nevajadzīga administratīvā sloga un izmaksām, ERRU sistēmas arhitektūra būtu jāizmanto, lai izstrādātu ziņojumapmaiņas sistēmu Direktīvas 2014/47/ES 18. panta 1. punktā norādītajiem ziņojumiem.

               (8)

               Kopīgie noteikumi savstarpējai saziņai, izmantojot ERRU, ir izstrādāti Komisijas Regulā (ES) Nr. 1213/2010 (3).

               (9)

               Ar 2019. gada 30. janvāri Komisijas Īstenošanas regula (ES) 2016/480 (4) ieviesīs būtiskus grozījumus ERRU vispārīgajās funkcijās un aizstās Regulu (ES) Nr. 1213/2010. Ziņojumapmaiņas sistēmas, ko izmanto ziņojumam par pārbaudēm uz ceļiem (RSI), pamatā būs ERRU vispārējās funkcijas.

               (10)

               Lai ierobežotu administratīvo slogu un procedūras un nodrošinātu konsekvenci, vajadzīgs, lai ziņojumapmaiņas sistēma, ko izmanto ziņojumiem pēc RSI, arī būtu piemērojama no 2019. gada 30. janvāra.

               (11)

               Noteikumi par personas datu aizsardzību, kas noteikti Eiropas Parlamenta un Padomes Direktīvā 95/46/EK (5), attiecas uz jebkuru personas datu apstrādi atbilstīgi Direktīvai 2014/47/ES. Dalībvalstīm jo īpaši jāīsteno atbilstoši drošības pasākumi, lai novērstu personas datu ļaunprātīgu izmantošanu.

               (12)

               Attiecīgā gadījumā noteikumi par personas datu aizsardzību, kas noteikti Eiropas Parlamenta un Padomes Regulā (EK) Nr. 45/2001 (6), attiecas uz jebkuru personas datu apstrādi atbilstīgi Direktīvai 2014/47/ES.

               (13)

               Šajā regulā paredzētie pasākumi ir pieņemti saskaņā atzinumu, ko sniegusi komiteja, kura izveidota ar Eiropas Parlamenta un Padomes Direktīvas 2014/45/ES (7) 19. panta 1. punktu,

         IR PIEŅĒMUSI ŠO REGULU.
   1. pants
   Priekšmets
   Šajā regulā ir paredzēti noteikumi, kas attiecas uz tehnisko pārbaužu uz ceļiem (RSI) rezultātu ziņošanu par tādiem komerciāliem transportlīdzekļiem, kam konstatēti būtiski vai bīstami trūkumi, un kurus paziņo, izmantojot RSI sistēmu, kas minēta 3. pantā.
   2. pants
   Definīcijas
   Papildus definīcijām, kas noteiktas Īstenošanas regulā (ES) 2016/480, šajā regulā lieto šādas definīcijas:

               1)

               “RSI ziņojums” ir ziņojums, ko nosūta pēc detalizētas tehniskās pārbaudes uz ceļiem, kura minēta Direktīvas 2014/47/ES 10. panta 3. punktā, un ko strukturētā formātā nosūta, izmantojot RSI sistēmu vai citu drošu tīklu, kā izklāstīts šīs regulas pielikumā;

               2)

                  RSI detalizēts ziņojums ir dokuments, kas izdots pēc detalizētas pārbaudes uz ceļa, kas minēta Direktīvas 2014/47/ES 16. panta 2. punktā;

               3)

               “reģistrācijas dalībvalsts” ir dalībvalsts, kurā transportlīdzeklis reģistrēts, vai gadījumos, kad transportlīdzeklis nav jāreģistrē saskaņā ar attiecīgās valsts tiesību aktiem, tā, kurā uzsākta transportlīdzekļa ekspluatācija.

         3. pants

      RSI sistēma
   1.   Komisija izveido ziņojumapmaiņas sistēmu (RSI sistēmu), izmantojot Eiropas Autotransporta uzņēmumu reģistra ziņojumapmaiņas sistēmas arhitektūru saskaņā ar Īstenošanas regulu (ES) 2016/480. RSI sistēma atvieglo ziņošanas pienākumu, kas noteikts Direktīvas 2014/47/ES 18. panta 1. punktā.
   2.   RSI sistēma atbilst tehniskajām specifikācijām, kas noteiktas Īstenošanas regulas (ES) 2016/480 I pielikumā, III pielikuma 1. un 2. punktā, V, VI un VII pielikumā un šīs regulas pielikumā.
   4. pants
   Ziņošana
   1.   Tās dalībvalsts kontaktpunkts, kas veica tehnisko pārbaudi uz ceļiem, nekavējoties paziņo pārbaudes rezultātus reģistrācijas dalībvalstij.
   2.   Dalībvalsts, kas veic tehnisko pārbaudi uz ceļa, paziņo reģistrācijas dalībvalstij, izmantojot RSI sistēmu, saskaņā ar procedūrām un tehniskajām prasībām, kas izklāstītas pielikumā.
   5. pants
   Stāšanās spēkā un piemērošana
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2020. gada 30. jūnija.
   Tomēr 4. panta 1. punktu piemēro no 2018. gada 20. maija.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 29. novembrī

            Komisijas vārdā –

            priekšsēdētājs

         Jean-Claude JUNCKER

      (1)  OV L 127, 29.4.2014., 134. lpp.

      (2)  Eiropas Parlamenta un Padomes 2009. gada 21. oktobra Regula (EK) Nr. 1071/2009, ar ko nosaka kopīgus noteikumus par autopārvadātāja profesionālās darbības veikšanas nosacījumiem un atceļ Padomes Direktīvu 96/26/EK (OV L 300, 14.11.2009., 51. lpp.).

      (3)  Komisijas 2010. gada 16. decembra Regula (ES) Nr. 1213/2010, ar ko ievieš kopīgus noteikumus par autotransporta uzņēmumu valstu elektronisko reģistru savstarpējo savienošanu (OV L 335, 18.12.2010., 21. lpp.).

      (4)  Komisijas 2016. gada 1. aprīļa Īstenošanas regula (ES) 2016/480, ar ko ievieš kopīgus noteikumus par autotransporta uzņēmumu valstu elektronisko reģistru savstarpējo savienošanu un atceļ Regulu (ES) Nr. 1213/2010 (OV L 87, 2.4.2016., 4. lpp.).

      (5)  Eiropas Parlamenta un Padomes 1995. gada 24. oktobra Direktīva 95/46/EK par personu aizsardzību attiecībā uz personas datu apstrādi un par šādu datu brīvu apriti (OV L 281, 23.11.1995., 31. lpp.).

      (6)  Eiropas Parlamenta un Padomes 2000. gada 18. decembra Regula (EK) Nr. 45/2001 par fizisku personu aizsardzību attiecībā uz personas datu apstrādi Kopienas iestādēs un struktūrās un par šādu datu brīvu apriti (OV L 8, 12.1.2001., 1. lpp.).

      (7)  Eiropas Parlamenta un Padomes 2014. gada 3. aprīļa Direktīva 2014/45/ES par transportlīdzekļu un to piekabju periodiskajām tehniskajām apskatēm un ar ko atceļ Direktīvu 2009/40/EK (OV L 127, 29.4.2014., 51. lpp.).

      PIELIKUMS

         Minimālās prasības attiecībā uz XML ziņojumu saturu

      1.   Galvene

      Visiem XML ziņojumiem, kas tiek nosūtīti sistēmā, ir viena un tā pati galvene, kurā norāda sūtītāju, saņēmēju, datumu un laiku, un tehnisku informāciju.

                  Kopējā galvene

                  Obligāti

                  Versija (“Version”)

                  Oficiālo versiju XML specifikācijām nosaka, izmantojot vārdtelpu, kas definēta ziņojuma XML shēmas definīcijā (XSD) un ikviena XML ziņojuma galvenes elementa “version” atribūtā. Versijas numuru (“n.m”) definē kā fiksētu vērtību katrā XSD datnes laidienā.

                  Jā

                  Testa identifikators (“Test Identifier”)

                  Fakultatīvs identifikators testēšanai. Testa iniciators aizpilda identifikatoru, un visi darbplūsmas dalībnieki pārsūta / atsūta atpakaļ to pašu identifikatoru. Izstrādes posmā to ignorē un, ja tas ir sniegts, to neizmanto.

                  Nē

                  Tehniskais identifikators (“Technical Identifier”)

                     UUID, kas unikāli identificē katru atsevišķu ziņojumu. Sūtītājs ģenerē UUID un aizpilda šo atribūtu. Šos datus neizmanto komercdarbības veikšanai.

                  Jā

                  Darbplūsmas identifikators (“Workflow Identifier”)

                  Darbplūsmas identifikators ir UUID, un to ģenerē pieprasītāja dalībvalsts. Pēc tam šo identifikatoru izmanto visos ziņojumos, lai savstarpēji saistītu darbplūsmu.

                  Jā

                  Nosūtīšanas laiks (“Sent At”)

                  Ziņojuma nosūtīšanas datums un laiks koordinētā universālā laika (UTC) formātā.

                  Jā

                  Noildze (“Timeout”)

                  Šis ir fakultatīvs datuma un laika (UTC formātā) atribūts. Šo vērtību noteiks tikai centrmezgls pārsūtītiem pieprasījumiem. Tas informē atbildētāju dalībvalsti par pieprasījuma noildzes iestāšanās laiku. Tā ir fakultatīva, lai vienu un to pašu galvenes definīciju varētu izmantot visiem ziņojumu veidiem neatkarīgi no timeout atribūta pieprasīšanas.
                  NEIZMANTO, jo mēs tikai nosūtām ziņojumus, atbilde netiek gaidīta.

                  Nē

                  Sūtītājs (“From”)

                  Ziņojuma nosūtītājas dalībvalsts ISO 3166-1 Alpha 2 kods vai “ES” (“ES” lieto, sūtot kļūdas paziņojumu no centrmezgla).

                  Jā

                  Saņēmējs (“To”)

                  Tās dalībvalsts ISO 3166-1 Alpha 2 kods, uz kuru ziņojumu sūta, vai “ES” (“ES” lieto, sūtot kļūdas paziņojumu centrmezglam).

                  Jā

            2.   Detalizēts ziņojums

      Gadījumā, kad tiek sūtīts ziņojums par detalizētu tehnisko pārbaudi uz ceļa, RSI ziņojums un automātisks saņemšanas apstiprinājums ir šāds:
      Lai atvieglotu ziņošanu, RSI ziņojumā kā neobligātu elementu iekļauj kontrolsarakstu, kas dots IV pielikumā, neatbilstību cēloņus un trūkumu novērtējumu, kas noteikts Direktīvas 2014/47/ES II pielikumā.

         RSI ziņojumu vienmēr tā dalībvalsts, kura veica pārbaudi uz ceļiem, nosūta reģistrācijas dalībvalstij. RSI ziņojuma saņemšanu neatsaka.
      Apstiprinājuma ziņojuma mērķis ir apstiprināt ziņojuma saņemšanu.

                     RSI ziņojuma pieprasījums

                  Obligāti

                  Lietas identifikators (“Business Case Identifier”)

                  Kārtas vai atsauces numurs, kas identificē katru lietu atsevišķi.
                  Lietas numuru var izmantot, lai saglabātu saikni ar vairāk nekā vienu ziņojumu darbplūsmu, kuru izmanto tās pašas lietas apstrādei, piemēram, nosūtot sākotnējo ziņojumu un vēlāk detalizētu, kuri abi saistīti ar to pašu lietu.
                  (Teksts)

                  Jā

                  Nosūtītāja iestāde (“Sending Authority”)

                  Kompetentā iestāde, kas nosūtījusi RSI ziņojumu.
                  (Teksts)

                  Jā

                     RSI informācija

                     Jā

                     RSI identifikators (“RSI Identifier”)

                  Tās dalībvalsts, kura veica pārbaudi, unikālais RSI identifikators.
                  Atvieglo saziņu un ļauj reģistrācijas dalībvalstij pieprasīt papildu informāciju par pārbaudi, kuru var izmantot meklēšanai datubāzē.
                  (Teksts)

                  Nē

                  Vieta (“Location”)

                  Vieta, kur RSI notika. Var būt precīzas koordinātas, pašvaldība, pilsēta u. c.
                  (Teksts)

                  Jā

                  Datums/laiks

                     RSI datums ISO 8601 UTC formātā (GGGG-MM-DDThh:mm:ssZ)

                  Jā

                  Inspektors (“Inspector”)

                  Amatpersonas vai inspektora vārds un uzvārds vai iestādes nosaukums, kas veica RSI.
                  (Teksts)

                  Jā

                     Transportlīdzekļa dati

                     Jā

                  Kategorija (“Category”)

                  Transportlīdzekļa kategorija

                              —

                              N2 (3,5 līdz 12 t)

                              —

                              N3 (vairāk nekā 12 t)

                              —

                              O3 (3,5 līdz 12 t)

                              —

                              O4 (vairāk nekā 10 t)

                              —

                              M2 (> 9 sēdvietas līdz 5 t)

                              —

                              M3 (> 9 sēdvietas vairāk nekā 5 t)

                              —

                              T5

                              —

                              T1b

                              —

                              T2b

                              —

                              T3b

                              —

                              T4.1b

                              —

                              T4.2b

                              —

                              T4.3b

                              —

                              Cita transportlīdzekļa kategorija

                        (Var izvēlēties tikai vienu elementu no saraksta)

                  Jā

                  Cita kategorija (“Other category”)

                  Norādīt citu kategoriju

                              —

                              M1, N1, O1, O2, T1a, T2a, T3a, T4a, T4.1a, T4.2a, T4.3a, C, R1a, R1b, R2a, R2b, R3a, R3b, R4a, R4b, S1a, S1b, S2a, S2b, L1e, L2e, L3e, L4e, L5e, L6e, L7e

                        (Var izvēlēties tikai vienu elementu no saraksta tikai tad, ja norādīta izvēle “Cita”, bet nav obligāti)

                  Nē

                  Reģistrācija (“Registration”)

                  Transportlīdzekļa reģistrācijas numurs
                  (Teksts)

                  Jā

                     VIN (“VIN”)

                  Transportlīdzekļa identifikācijas numurs
                  (Teksts)

                  Jā

                  Odometrs (“Odometer”)

                  Transportlīdzekļa odometra rādījums RSI laikā
                  UZMANĪBU! Ja odometrs ir uzstādīts, šis lauks aizpildāms obligāti, citādi “0”.
                  (Skaits)

                  Jā

                     Transporta uzņēmuma/turētāja dati

                     Jā (jāaizpilda viens no abiem – uzņēmums vai turētājs)

                     Transporta uzņēmums

                     Jā (tikai, ja uzņēmums)

                  Uzņēmuma nosaukums (“Undertaking Name”)

                  Transporta uzņēmuma nosaukums
                  (Teksts)

                  Jā

                  Uzņēmuma adrese (“Undertaking Address”)

                  Transporta uzņēmuma adrese (adrese, pasta indekss, pilsēta, valsts)
                  (Teksts)

                  Jā

                  Uzņēmuma Kopienas licence (“Undertaking Community Licence”)

                  Kopienas licences numurs (saskaņā ar Regulu (EK) Nr. 1072/2009 un (EK) Nr. 1073/2009)
                  UZMANĪBU! Ja Kopienas licence ir zināma šis jāaizpilda.
                  (Teksts)

                  Jā

                     Turētājs (kas nav uzņēmums)

                     Jā (tikai, ja turētājs)

                     Sabiedrība

                     Jā (tikai, ja turētājs ir sabiedrība)

                  Nosaukums (“Name”)

                  Turētājas sabiedrības nosaukums
                  (Teksts)

                  Jā

                  Adrese (“Address”)

                  Turētājas sabiedrības adrese (adrese, pasta indekss, pilsēta, valsts)
                  (Teksts)

                  Jā

                     Fiziska persona

                     Jā (tikai, ja turētājs ir fiziska persona)

                  Uzvārds (“Family Name”)

                  Turētāja uzvārds
                  (Teksts)

                  Jā

                  Vārds (“First Name”)

                  Turētāja vārds(-i)
                  (Teksts)

                  Jā

                  Adrese (“Address”)

                  Turētāja adrese (adrese, pasta indekss, pilsēta, valsts)
                  (Teksts)

                  Jā

                  Reģistrācijas apliecība (“Registration certificate”)

                  Reģistrācijas apliecības numurs

                  Nē

                     Informācija par vadītāju

                     Jā

                  Uzvārds (“Family Name”)

                  Vadītāja uzvārds
                  (Teksts)

                  Jā

                  Vārds (“First Name”)

                  Vadītāja vārds(-i)
                  (Teksts)

                  Jā

                  Vadītāja apliecība (“Driving Licence”)

                  Vadītāja apliecības numurs. Ja iespējams, labākai identifikācijai.
                  (Teksts)

                  Nē

                  Vadītāja apliecības valsts (“Driving Licence country”)

                  Tās valsts, kurā tika izsniegta vadītāja apliecība, divu burtu kods ISO 3166-1 alpha 2

                  Nē

                     Pārbaudītais elements

                     (šo iedaļu atkārto par katru pārbaudīto elementu, obligāta RDI ziņojumam, un vismaz viens elements jānorāda kā pārbaudīts).

                     Jā

                  Elements (“Item”)

                  Direktīvas 2014/47/ES IV pielikuma kontrolsarakstā noteiktie elementi.
                  Ja kāds elements ir atzīmēts, tas nozīmē, ka tas ir pārbaudīts.
                  Elementu saraksts:

                              0.

                              Identifikācija

                              1.

                              Bremžu iekārta

                              2.

                              Stūres pārvads

                              3.

                              Redzamība

                              4.

                              Apgaismes iekārtas un elektrosistēma

                              5.

                              Asis, riteņi, riepas, balstiekārta

                              6.

                              Šasija un tai piestiprinātās sastāvdaļas

                              7.

                              Cits aprīkojums, tostarp tahogrāfs un ātruma ierobežošanas ierīce

                              8.

                              Traucējumi, tostarp emisijas un degvielas un/vai eļļas noplūde

                              9.

                              Papildu apskates M2 un M3 kategorijas transportlīdzekļiem

                              10.

                              Kravas nostiprināšana

                        (Var izvēlēties tikai vienu elementu no saraksta)

                  Jā

                  Neatbilst? (“Failed?”)

                  Katra pārbaudītā elementa pārbaudes rezultāts (Atbilst/Neatbilst): Pareizs, ja neatbilst
                  Pareizs/Nepareizs (“True/False”)

                  Jā

                     Pārbaudītā elementa dati

                     (Ja rezultāts ir “neatbilst”, katram pārbaudītajam elementam šo iedaļu atkārto par katru konstatēto trūkumu)

                     Nē (tikai, ja rezultāts ir “neatbilst”, bet nav obligāti norādīt sīkāku informāciju)

                  Neatbilstības cēlonis (“Reason for failure”)

                  Katra pārbaudītā elementa = Neatbilst trūkumu sīks apraksts, kā noteikts Direktīvas 2014/47/ES II pielikumā.
                  Elementu saraksts:

                              —

                                 0.1.a TRANSPORTLĪDZEKĻA IDENTIFIKĀCIJA > reģistrācijas numura zīmes (ja nepieciešamas saskaņā ar prasībām) > numura zīmes(-ju) nav, vai tā (tās) ir tik slikti piestiprināta(-as), ka tā (tās) var nokrist

                              —

                                 1.1.1.a BREMŽU IEKĀRTA > mehāniskais stāvoklis un darbība > darba bremzes pedāļa / rokas sviras šarnīrs > šarnīrs pārāk stingrs

                              —

                                 6.2.5.a.1 ŠASIJA UN TAI PIESTIPRINĀTĀS SASTĀVDAĻAS > kabīne un virsbūve > vadītāja sēdeklis > neatbilstošs vadītāja sēdeklis.

                              —

                              Utt.

                        (Var izvēlēties tikai vienu elementu no saraksta, ja ir vairāki trūkumi, šo iedaļu atkārto par katru)

                     Trūkumu novērtējums nav norādīts, tas ir zināms saskaņā ar Direktīvas 2014/47/ES II pielikumu.

                     UZMANĪBU! II pielikumā, daži neatbilstības cēloņi nav numurēti, t. i., 6.2.5.a ir divas iespējas, lai zinātu, uz kuru atsaucas, tās sistēmā numurē “1.” un “2.”.

                  Jā

                  Novērstas? (“Rectified?”)

                  Vai neatbilstības novērstas pārbaudes dalībvalstī? Pareizs = jā
                  Pareizs/Nepareizs (“True/False”)

                  Nē

                     Pārbaudes rezultāts

                     Jā

                  Pārbaudes rezultāts (“Result of inspection”)

                     RSI rezultāts (Atbilst/Neatbilst): Pareizs, ja atbilst
                  Pareizs/Nepareizs (“True/False”)

                  Jā

                  Aizliegums vai ierobežojums (“Prohibition or Restriction”)

                  Aizliegums vai ierobežojums izmantot transportlīdzekli, kam ir bīstami trūkumi.
                  Pareizs/Nepareizs (“True/False”)

                  Jā

                     PTI pieprasīta? (“PTI Requested?”)

                  Vai pārbaudes dalībvalsts pieprasa reģistrācijas dalībvalstij veikt periodisko tehnisko apskati? Pareizs = jā
                  Pareizs/Nepareizs (“True/False”)

                  Jā

                     RSI ziņojuma saņemšanas apstiprinājums
                  (nosūta automātiski)

                  Obligāti

                  Statusa kods (“Status Code”)

                  Apstiprinājuma statusa kods.
                  (Var izvēlēties tikai vienu elementu no saraksta)

                  Jā

                  Statusa ziņojums (“Status Message”)

                  Papildu piezīmes par statusa kodu.
                  (Teksts)

                  Nē


title: Komisijas Īstenošanas regula (ES) 2018/267 (2018. gada 19. februāris) par atsevišķu preču klasifikāciju kombinētajā nomenklatūrā

text:
               23.2.2018

               LV

               Eiropas Savienības Oficiālais Vēstnesis

               L 51/8

         KOMISIJAS ĪSTENOŠANAS REGULA (ES) 2018/267
   (2018. gada 19. februāris)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 9. oktobra Regulu (ES) Nr. 952/2013, ar ko izveido Savienības Muitas kodeksu (1), un jo īpaši tās 57. panta 4. punktu un 58. panta 2. punktu,
   tā kā:

               (1)

               Lai nodrošinātu Padomes Regulai (EEK) Nr. 2658/87 (2) pievienotās kombinētās nomenklatūras vienveidīgu piemērošanu, nepieciešams pieņemt noteikumus par šīs regulas pielikumā minēto preču klasifikāciju.

               (2)

               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.

               (3)

               Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē ar minētās tabulas 2. ailē norādītajiem KN kodiem atbilstīgi 3. ailē noteiktajam pamatojumam.

               (4)

               Ir lietderīgi noteikt, ka saistošo izziņu par tarifu, kas izdota attiecībā uz precēm, uz kurām attiecas šī regula, bet kas neatbilst šīs regulas noteikumiem, izziņas turētājs var turpināt izmantot noteiktu laikposmu saskaņā ar Regulas (ES) Nr. 952/2013 34. panta 9. punktu. Būtu jānosaka, ka minētais laikposms ir trīs mēneši.

               (5)

               Šajā regulā paredzētie pasākumi ir saskaņā ar Muitas kodeksa komitejas atzinumu,

         IR PIEŅĒMUSI ŠO REGULU.
   1. pants
   Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādītajiem KN kodiem.
   2. pants
   Saistošo izziņu par tarifu, kas neatbilst šīs regulas noteikumiem, saskaņā ar Regulas (ES) Nr. 952/2013 34. panta 9. punktu var turpināt izmantot trīs mēnešus no šīs regulas spēkā stāšanās dienas.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2018. gada 19. februārī

            Komisijas

            un tās priekšsēdētāja vārdā –

            Nodokļu politikas un muitas savienības ģenerāldirektorāta

            ģenerāldirektors

         Stephen QUEST

      (1)  OV L 269, 10.10.2013., 1. lpp.

      (2)  Padomes 1987. gada 23. jūlija Regula (EEK) Nr. 2658/87 par tarifu un statistikas nomenklatūru un kopējo muitas tarifu (OV L 256, 7.9.1987., 1. lpp.).

      PIELIKUMS

                  Preču apraksts

                  Klasifikācija (KN kods)

                  Pamatojums

                  (1)

                  (2)

                  (3)

                              1)

                              Izstrādājums (tā sauktā “pamatkombinācija”) termoplastisko granulu formā, kas sastāv no:

                                          —

                                          lavandas eļļas,

                                          —

                                          piparmētras eļļas,

                                          —

                                          citronelāla,

                                          —

                                          nātrija benzoāta,

                                          —

                                          polimēra (etilēnvinilacetāta (EVA) vai zema blīvuma polietilēna (LDPE)).

                                    Izstrādājumu izmanto par izejvielu ēterisko eļļu iestrādei plastmasā tās pārveidošanas procesā. Mērķis ir novērst to, ka konkrēti dzīvnieki sakož un sabojā gatavos plastmasas izstrādājumus.

                  3302 90 90

                  Klasifikācija noteikta, ievērojot kombinētās nomenklatūras 1. un 6. vispārīgo interpretācijas noteikumu, 33. nodaļas 2. piezīmi un KN kodu 3302 , 3302 90  un 3302 90 90  formulējumu.
                  Klasifikācija pozīcijā 3901  nav iespējama, jo izstrādājuma polimēru saturs (EVA vai LDPE) darbojas tikai kā ēterisko eļļu nesējs.
                  Ēteriskās eļļas ir galvenā sastāvdaļa un piešķir izstrādājumam tā pamatīpašības (t. i., grauzējus, termītus un citus dzīvniekus atvairošas īpašības).
                  Tāpēc izstrādājums ir klasificējams ar KN kodu 3302 90 90  pie citādiem smaržvielu maisījumiem un maisījumiem uz vienas vai vairāku šādu vielu bāzes, kurus izmanto kā rūpniecības izejvielas.

                              2)

                              Izstrādājums (tā sauktā “pamatkombinācija”) termoplastisko granulu formā, kas sastāv no:

                                          —

                                          permetrīna (ISO),

                                          —

                                          timola eļļas,

                                          —

                                          eigenola eļļas,

                                          —

                                          citrāla eļļas,

                                          —

                                          denatonija benzoāta,

                                          —

                                          benzoskābes atvasinājumiem,

                                          —

                                          lidokaīna (INN),

                                          —

                                          polimēra (etilēnvinilacetāta (EVA) vai zema blīvuma polietilēna (LDPE)).

                                    Izstrādājumu izmanto par izejvielu insekticīda iestrādei plastmasā tās pārveidošanas procesā. Mērķis ir novērst to, ka termīti sakož un sabojā gatavos plastmasas izstrādājumus.

                  3808 91 10

                  Klasifikācija noteikta, ievērojot kombinētās nomenklatūras 1. un 6. vispārīgo interpretācijas noteikumu un KN kodu 3808 , 3808 91  un 3808 91 10  formulējumu.
                  Klasifikācija pozīcijā 3901  nav iespējama, jo izstrādājuma polimēru saturs (EVA vai LDPE) darbojas tikai kā insekticīda nesējs.
                  Klasifikācija pozīcijā 3302  nav iespējama, jo izstrādājumā ir tikai ēterisko eļļu (timola, eigenola un citrāla) pēdas. Tādējādi tās būtiski neietekmē izstrādājuma pamatīpašības. Insekticīds (permetrīns (ISO)) ir galvenā sastāvdaļa un piešķir izstrādājumam tā pamatīpašības (t. i., iedarbību pret termītiem).
                  Tāpēc izstrādājums ir klasificējams ar KN kodu 3808 91 10  pie insekticīdiem uz piretroīdu bāzes.


title: Komisijas Īstenošanas regula (ES) 2018/265 (2018. gada 16. februāris), ar ko apstiprina specifikācijas grozījumu, kurš nav maznozīmīgs, attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (“Squacquerone di Romagna” (ACVN))

text:
               23.2.2018

               LV

               Eiropas Savienības Oficiālais Vēstnesis

               L 51/5

         KOMISIJAS ĪSTENOŠANAS REGULA (ES) 2018/265
   (2018. gada 16. februāris),
   ar ko apstiprina specifikācijas grozījumu, kurš nav maznozīmīgs, attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (“Squacquerone di Romagna” (ACVN))
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2012. gada 21. novembra Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (1) un jo īpaši tās 52. panta 2. punktu,
   tā kā:

               (1)

               Saskaņā ar Regulas (ES) Nr. 1151/2012 53. panta 1. punkta pirmo daļu Komisija ir izskatījusi Itālijas pieteikumu specifikācijas grozījuma apstiprināšanai attiecībā uz aizsargāto cilmes vietas nosaukumu “Squacquerone di Romagna”, kas reģistrēts saskaņā ar Komisijas Regulu (ES) Nr. 679/2012 (2).

               (2)

               Attiecīgais grozījums nav maznozīmīgs Regulas (ES) Nr. 1151/2012 53. panta 2. punkta nozīmē, tāpēc Komisija, piemērojot minētās regulas 50. panta 2. punkta a) apakšpunktu, grozījuma pieteikumu ir publicējusi Eiropas Savienības Oficiālajā Vēstnesī
                   (3).

               (3)

               Komisijai nav iesniegts neviens paziņojums par iebildumiem saskaņā ar Regulas (ES) Nr. 1151/2012 51. pantu, tāpēc šis specifikācijas grozījums būtu jāapstiprina,

         IR PIEŅĒMUSI ŠO REGULU.
   1. pants
   Ar šo tiek apstiprināts Eiropas Savienības Oficiālajā Vēstnesī publicētais specifikācijas grozījums attiecībā uz nosaukumu “Squacquerone di Romagna” (ACVN).
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2018. gada 16. februārī

            Komisijas

            un tās priekšsēdētāja vārdā –

            Komisijas loceklis

         Phil HOGAN

      (1)  OV L 343, 14.12.2012., 1. lpp.

      (2)  Komisijas 2012. gada 24. jūlija Īstenošanas regula (ES) Nr. 679/2012 par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (Squacquerone di Romagna (ACVN)) (OV L 198, 25.7.2012., 6. lpp.).

      (3)  OV C 368, 28.10.2017., 16. lpp.


title: Komisijas Īstenošanas regula (ES) 2018/268 (2018. gada 21. februāris), ar ko Regulu (EK) Nr. 1484/95 groza attiecībā uz reprezentatīvo cenu noteikšanu mājputnu gaļas un olu nozarē, kā arī ovalbumīnam

text:
               23.2.2018

               LV

               Eiropas Savienības Oficiālais Vēstnesis

               L 51/11

         KOMISIJAS ĪSTENOŠANAS REGULA (ES) 2018/268
   (2018. gada 21. februāris),
   ar ko Regulu (EK) Nr. 1484/95 groza attiecībā uz reprezentatīvo cenu noteikšanu mājputnu gaļas un olu nozarē, kā arī ovalbumīnam
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 183. panta b) punktu,
   ņemot vērā Eiropas Parlamenta un Padomes 2014. gada 16. aprīļa Regulu (ES) Nr. 510/2014, ar kuru nosaka tirdzniecības režīmu, kas piemērojams dažām lauksaimniecības produktu pārstrādē iegūtām precēm un atceļ Padomes Regulas (EK) Nr. 1216/2009 un (EK) Nr. 614/2009 (2), un jo īpaši tās 5. panta 6. punkta a) apakšpunktu,
   tā kā:

               (1)

               Ar Komisijas Regulu (EK) Nr. 1484/95 (3) ir paredzēti sīki izstrādāti noteikumi par to, kā piemērojama papildu ievedmuitas nodokļu sistēma, un ir noteiktas reprezentatīvās cenas mājputnu gaļas un olu nozarē, kā arī ovalbumīnam.

               (2)

               Regulāri pārbaudot datus, uz kuriem balstīta reprezentatīvo cenu noteikšana mājputnu gaļas un olu nozarē, kā arī ovalbumīnam, kļuvis skaidrs, ka reprezentatīvās cenas konkrētu produktu importam ir jāgroza, ņemot vērā cenu svārstības atkarībā no produktu izcelsmes.

               (3)

               Tādēļ Regula (EK) Nr. 1484/95 būtu attiecīgi jāgroza.

               (4)

               Ņemot vērā to, ka ir jānodrošina šā pasākuma piemērošana iespējami drīz pēc atjaunināto datu nosūtīšanas, šai regulai būtu jāstājas spēkā tās publicēšanas dienā,

         IR PIEŅĒMUSI ŠO REGULU.
   1. pants
   Regulas (EK) Nr. 1484/95 I pielikumu aizstāj ar šīs regulas pielikuma tekstu.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2018. gada 21. februārī

            Komisijas

            un tās priekšsēdētāja vārdā –

            Lauksaimniecības un lauku attīstības ģenerāldirektorāta

            ģenerāldirektors

         Jerzy PLEWA

      (1)  OV L 347, 20.12.2013., 671. lpp.

      (2)  OV L 150, 20.5.2014., 1. lpp.

      (3)  Komisijas 1995. gada 28. jūnija Regula (EK) Nr. 1484/95, ar ko nosaka sīki izstrādātus noteikumus papildu ievedmuitas nodokļu sistēmas ieviešanai un papildu ievedmuitas nodokļu noteikšanai mājputnu gaļas un olu nozarē, kā arī ovalbumīnam, un atceļ Regulu Nr. 163/67/EEK (OV L 145, 29.6.1995., 47. lpp.).

      PIELIKUMS
      “
            I PIELIKUMS

                        KN kods

                        Preču apraksts

                        Reprezentatīvā cena
                        (EUR/100 kg)

                        Nodrošinājums, kas minēts 3. pantā
                        (EUR/100 kg)

                        Izcelsme (1)

                        0207 12 10

                        Nesadalītas, saldētas vistas, t. s. “70 % cāļi”

                        116,8

                        0

                        AR

                        0207 12 90

                        Nesadalītas, saldētas vistas, t. s. “65 % cāļi”

                        132,1

                        0

                        AR

                        118,7

                        0

                        BR

                        0207 14 10

                        Bezkaula, saldēti gaiļu vai vistu gabali

                        244,4

                        17

                        AR

                        225,4

                        22

                        BR

                        314,4

                        0

                        CL

                        255,8

                        13

                        TH

                        0207 27 10

                        Bezkaula, saldēti tītaru gabali

                        320,5

                        0

                        BR

                        314,7

                        0

                        CL

                        0408 91 80

                        Žāvētas olas bez čaumalām

                        446,6

                        0

                        AR

                        1602 32 11

                        Termiski neapstrādāti gaiļa vai vistas gaļas izstrādājumi

                        224,3

                        19

                        BR

                  ”

         (1)  Valstu nomenklatūra ir noteikta Komisijas 2012. gada 27. novembra Regulā (ES) Nr. 1106/2012, ar ko attiecībā uz valstu un teritoriju nomenklatūras atjaunināšanu īsteno Eiropas Parlamenta un Padomes Regulu (EK) Nr. 471/2009 par Kopienas statistiku attiecībā uz ārējo tirdzniecību ar ārpuskopienas valstīm (OV L 328, 28.11.2012., 7. lpp.).


title: Komisijas Īstenošanas regula (ES) 2018/244 (2018. gada 15. februāris) par atļauju lietot vanililacetonu un 4-(4-metoksifenil)butān-2-onu par barības piedevu visu sugu dzīvniekiem un par 1-feniletān-1-ola aizliegšanu (Dokuments attiecas uz EEZ. )

text:
                  23.2.2018

                  LV

                  Eiropas Savienības Oficiālais Vēstnesis

                  L 53/81

            KOMISIJAS ĪSTENOŠANAS REGULA (ES) 2018/244
      (2018. gada 15. februāris)
      par atļauju lietot vanililacetonu un 4-(4-metoksifenil)butān-2-onu par barības piedevu visu sugu dzīvniekiem un par 1-feniletān-1-ola aizliegšanu
      (Dokuments attiecas uz EEZ)
      EIROPAS KOMISIJA,
      ņemot vērā Līgumu par Eiropas Savienības darbību,
      ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
      tā kā:

                  (1)

                  Regulā (EK) Nr. 1831/2003 noteikts, ka piedevu izmantošanai dzīvnieku ēdināšanā jāsaņem atļauja, un paredzēts šādas atļaujas piešķiršanas pamatojums un kārtība. Minētās regulas 10. pantā paredzēts, ka piedevas, kuru izmantošana atļauta saskaņā ar Padomes Direktīvu 70/524/EEK (2), jāizvērtē atkārtoti.

            IR PIEŅĒMUSI ŠO REGULU.
      1. pants
      Atļaujas piešķiršana
      Pielikumā specificētās vielas, kas pieder pie piedevu kategorijas “organoleptiskās piedevas” un funkcionālās grupas “aromatizējošas sastāvdaļas”, ar pielikumā noteiktajiem nosacījumiem ir atļauts izmantot par dzīvnieku barības piedevām.
      2. pants
      Atļaujas liegšana
      Atļauja lietot 1-feniletān-1-olu, kas iekļauts piedevu kategorijā “organoleptiskās piedevas” un funkcionālajā grupā “aromatizējošas sastāvdaļas”, ir liegta.
      3. pants
      Pārejas pasākumi
      1.   Vanililacetonu, 4-(4-metoksifenil)butān-2-onu un 1-feniletān-1-olu un šīs vielas saturošus premiksus, kuri ražoti un marķēti pirms 2018. gada 15. septembra saskaņā ar noteikumiem, kas bija piemērojami pirms 2018. gada 15. marta, arī turpmāk drīkst laist tirgū un lietot, līdz beidzas esošie krājumi.
      2.   Barības sastāvdaļas un barības maisījumus, kas satur vanililacetonu, 4-(4-metoksifenil)butān-2-onu un 1-feniletān-1-olu un ir ražoti un marķēti pirms 2019. gada 15. marta saskaņā ar noteikumiem, kas bija piemērojami pirms 2018. gada 15. marta, arī turpmāk drīkst laist tirgū un lietot, līdz beidzas esošie krājumi, ja tie ir paredzēti produktīvo dzīvnieku barošanai.
      3.   Barības sastāvdaļas un barības maisījumus, kas satur vanililacetonu, 4-(4-metoksifenil)butān-2-onu un 1-feniletān-1-olu un ir ražoti un marķēti pirms 2020. gada 15. marta saskaņā ar noteikumiem, kas bija piemērojami pirms 2018. gada 15. marta, arī turpmāk drīkst laist tirgū un lietot, līdz beidzas esošie krājumi, ja tie ir paredzēti neproduktīvo dzīvnieku barošanai.
      4. pants
      Stāšanās spēkā
      Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

         Šī regula uzliek saistības kopumā un ir tieši piemērojama visās dalībvalstīs.
         Briselē, 2018. gada 15. februārī

               Komisijas vārdā –

               priekšsēdētājs

            Jean-Claude JUNCKER

         (1)  OV L 268, 18.10.2003., 29. lpp.

         (2)  Padomes 1970. gada 23. novembra Direktīva 70/524/EEK par barības piedevām (OV L 270, 14.12.1970., 1. lpp.).

         (3)  EFSA Journal 2016; 14(8):4557.

         PIELIKUMS

                     Piedevas identifikācijas numurs

                     Atļaujas turētāja nosaukums

                     Piedeva

                     Sastāvs, ķīmiskā formula, apraksts, analīzes metode

                     Dzīvnieku suga vai kategorija

                     Maksimālais vecums

                     Minimālais saturs

                     Maksimālais saturs

                     Citi noteikumi

                     Atļaujas derīguma termiņš

                     mg aktīvās vielas uz kg kompleksās barības ar mitruma saturu 12 %

                        Kategorija: organoleptiskās piedevas. Funkcionālā grupa: aromatizējošas sastāvdaļas

                     2b07005

                     —

                     Vanililacetons

                        Piedevas sastāvs

                     Vanililacetons

                        Aktīvās vielas raksturojums

                     Vanililacetons
                     Iegūts ķīmiskā sintēzē
                     Tīrība: vismaz 95 % parauga
                     Ķīmiskā formula: C11H14O3

                        CAS numurs: 122-48-5

                        FLAVIS Nr.: 07.005

                        Analīzes metode
                         (1)

                     Vanililacetona noteikšanai barības piedevā un barību aromatizējošos premiksos:
                     gāzhromatogrāfija–masspektrometrija ar aizturlaika bloķēšanu GC-MS-RTL.

                     Visu sugu dzīvnieki

                     —

                     —

                     —

                                 1.

                                 Barībā piedevu iekļauj premiksa veidā.

                                 2.

                                 Piedevas un premiksu lietošanas norādījumos norāda glabāšanas un stabilitātes nosacījumus.

                                 3.

                                 Ieteicamais maksimālais aktīvās vielas saturs ir 5 mg uz kg kompleksās barības ar mitruma saturu 12 %.

                                 4.

                                 Piedevas etiķetē ir šāds norādījums:
                                 “Ieteicamais maksimālais aktīvās vielas saturs kompleksajā barībā ar mitruma saturu 12 %: 5 mg/kg.”

                                 5.

                                 Uz premiksu etiķetes un barības sastāvdaļu un barības maisījumu marķējumā norāda aktīvās vielas funkcionālo grupu, identifikācijas numuru, nosaukumu un pievienoto daudzumu, ja kompleksajā barībā ar mitruma saturu 12 % ir pārsniegts šāds aktīvās vielas saturs: 5 mg/kg.

                                 6.

                                 Barības apritē iesaistītie uzņēmēji nosaka, kādas darbības procedūras un organizatoriskie pasākumi jāveic piedevas un premiksu lietotājiem, lai būtu novērsti riski, ko varētu radīt ieelpošana vai saskare ar ādu vai acīm. Ja ar šādām procedūrām un pasākumiem minētos riskus novērst vai līdz minimumam samazināt nav iespējams, ar piedevu un premiksiem rīkojas, izmantojot individuālos aizsarglīdzekļus, tostarp elpceļu aizsarglīdzekļus, aizsargbrilles un cimdus.

                     15.3.2028.

                     2b07029

                     —

                     4-(4-metoksifenil)butān-2-ons

                        Piedevas sastāvs

                     4-(4-metoksifenil)butān-2-ons

                        Aktīvās vielas raksturojums

                     4-(4-metoksifenil)butān-2-ons
                     Iegūts ķīmiskā sintēzē
                     Tīrība: vismaz 96 % parauga
                     Ķīmiskā formula: C11H14O2

                        CAS numurs: 104-20-1

                        FLAVIS Nr.: 07.029

                        Analīzes metode
                         (1)

                     4-(4-metoksifenil)butān-2-ona noteikšanai barības piedevā un barību aromatizējošos premiksos:
                     gāzhromatogrāfija–masspektrometrija ar aizturlaika bloķēšanu GC-MS-RTL.

                     Visu sugu dzīvnieki

                     —

                     —

                     —

                                 1.

                                 Barībā piedevu iekļauj premiksa veidā.

                                 2.

                                 Piedevas un premiksu lietošanas norādījumos norāda glabāšanas un stabilitātes nosacījumus.

                                 3.

                                 Ieteicamais maksimālais aktīvās vielas saturs ir 5 mg uz kg kompleksās barības ar mitruma saturu 12 %.

                                 4.

                                 Piedevas etiķetē ir šāds norādījums:
                                 “Ieteicamais maksimālais aktīvās vielas saturs kompleksajā barībā ar mitruma saturu 12 %: 5 mg/kg.”

                                 5.

                                 Uz premiksu etiķetes un barības sastāvdaļu un barības maisījumu marķējumā norāda aktīvās vielas funkcionālo grupu, identifikācijas numuru, nosaukumu un pievienoto daudzumu, ja kompleksajā barībā ar mitruma saturu 12 % ir pārsniegts šāds aktīvās vielas saturs: 5 mg/kg.

                                 6.

                                 Barības apritē iesaistītie uzņēmēji nosaka, kādas darbības procedūras un organizatoriskie pasākumi jāveic piedevas un premiksu lietotājiem, lai būtu novērsti riski, ko varētu radīt ieelpošana vai saskare ar ādu vai acīm. Ja ar šādām procedūrām un pasākumiem minētos riskus novērst vai līdz minimumam samazināt nav iespējams, ar piedevu un premiksiem rīkojas, izmantojot individuālos aizsarglīdzekļus, tostarp elpceļu aizsarglīdzekļus, aizsargbrilles un cimdus.

                     15.3.2028.

            (1)  Sīkāka informācija par analītiskajām metodēm ir pieejama references laboratorijas vietnē: https://ec.europa.eu/jrc/en/eurl/feed-additives/evaluation-reports.


title: Komisijas Īstenošanas regula (ES) 2018/246 (2018. gada 15. februāris) par atļauju linaloola oksīdu lietot par barības piedevu visu sugu dzīvniekiem, izņemot zivis (Dokuments attiecas uz EEZ. )

text:
                  23.2.2018

                  LV

                  Eiropas Savienības Oficiālais Vēstnesis

                  L 53/105

            KOMISIJAS ĪSTENOŠANAS REGULA (ES) 2018/246
      (2018. gada 15. februāris)
      par atļauju linaloola oksīdu lietot par barības piedevu visu sugu dzīvniekiem, izņemot zivis
      (Dokuments attiecas uz EEZ)
      EIROPAS KOMISIJA,
      ņemot vērā Līgumu par Eiropas Savienības darbību,
      ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
      tā kā:

                  (1)

                  Regulā (EK) Nr. 1831/2003 noteikts, ka piedevu lietošanai dzīvnieku ēdināšanā ir vajadzīga atļauja, un paredzēts šādas atļaujas piešķiršanas pamatojums un kārtība. Minētās regulas 10. pantā paredzēts, ka piedevas, kuru izmantošana atļauta saskaņā ar Padomes Direktīvu 70/524/EEK (2), jāizvērtē atkārtoti.

                  (2)

                  Ar Direktīvu 70/524/EEK vielu linaloola oksīdu atļāva lietot par barības piedevu visu sugu dzīvniekiem. Pēc tam šo vielu saskaņā ar Regulas (EK) Nr. 1831/2003 10. panta 1. punktu kā esošu lopbarības līdzekli iekļāva Lopbarības piedevu reģistrā.

                  (3)

                  Saskaņā ar Regulas (EK) Nr. 1831/2003 10. panta 2. punktu saistībā ar tās 7. pantu tika iesniegts pieteikums, ar ko linaloola oksīdu lūdza izvērtēt atkārtoti kā visu sugu dzīvniekiem (izņemot zivis) paredzētu barības piedevu. Pieteikuma iesniedzējs lūdza šo piedevu klasificēt piedevu kategorijā “organoleptiskās piedevas”. Minētajam pieteikumam tika pievienotas Regulas (EK) Nr. 1831/2003 7. panta 3. punktā prasītās ziņas un dokumenti.

                  (4)

                  Eiropas Pārtikas nekaitīguma iestāde (“Iestāde”) 2012. gada 13. jūnija atzinumā (3) secināja, ka, ievērojot piedāvātos lietošanas nosacījumus, linaloola oksīdam nav kaitīgas ietekmes ne uz dzīvnieku vai cilvēka veselību, ne vidi. Turklāt patērētāju drošības sakarā uz linaloola oksīdu attiecas 2014. gada 5. marta atzinuma (4) secinājumi, jo linaloola oksīds pieder tai pašai ķīmiskajai grupai, kurai minētajā atzinumā aplūkotās vielas. Zīdītajiem, putniem un zivīm šīs piedevas galīgais metabolisms norit glikuronizācijas ceļā un ļauj ātri izvadīt piedevas konjugātus. Iestāde secināja, ka linaloolu kā aromatizētāju lieto pārtikā un barībā tas būtībā funkcionē tāpat kā pārtikā, tāpēc papildu pierādījumi par iedarbīgumu nav vajadzīgi. Tāpēc minēto secinājumu var ekstrapolēt uz barību. Pieteikuma iesniedzējs atsauca pieteikumu, kurā bija lūdzis atļaut linaloola izmantošanu dzirdināmajā ūdenī.

                  (5)

                  Iestāde turklāt secināja, ka linaloola oksīds būtu jāatzīst par elpceļiem, ādai un acīm potenciāli bīstamu vielu, kā arī par ādu kairinošu vielu. Tāpēc būtu jāveic piemēroti aizsargpasākumi. Iestāde uzskata, ka īpašas prasības attiecībā uz uzraudzību pēc laišanas tirgū nav nepieciešamas. Tā arī verificēja ar Regulu (EK) Nr. 1831/2003 izveidotās references laboratorijas iesniegto ziņojumu par barībā esošo barības piedevu analīzes metodi.

                  (6)

                  Linaloola oksīda novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tāpēc šo vielu būtu jāatļauj izmantot, kā norādīts šīs regulas pielikumā.

                  (7)

                  Pieteikuma iesniedzējs ierosināja, kādus linaloola oksīda lietošanas daudzumus Iestādei būtu jānosaka. Ņemot vērā šo priekšlikumu, Iestāde zināmus lietošanas daudzumus atzina par nekaitīgiem (“Iestādes atzītie lietošanas daudzumi”). Pārtikas aprites gaitā īstenojamo oficiālo kontroļu vajadzībām būtu jāparedz konkrētas marķēšanas prasības. Jo īpaši gadījumos, kad lietošanas daudzumi pārsniedz Iestādes atzītos daudzums, ir lietderīgi pieprasīt, lai uz attiecīgās vielas saturošu premiksu etiķetes un tās saturošu barības sastāvdaļu un barības maisījumu marķējumā tiktu iekļauta konkrēta informācija, tostarp atsauce uz Iestādes atzītajiem daudzumiem.

                  (8)

                  Tas, ka attiecīgās vielas lietošana nav atļauta dzirdināmajā ūdenī, neliedz to lietot barības maisījumos, kurus izbaro, iejauktus ūdenī.

                  (9)

                  Nekaitīguma apsvērumi neliek linaloola oksīda atļaujas nosacījumu grozījumus piemērot nekavējoties, tāpēc ir lietderīgi noteikt pārejas periodu, lai ieinteresētās personas varētu sagatavoties no atļaujas izrietošo jauno prasību izpildei.

                  (10)

                  Šajā regulā noteiktie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

            IR PIEŅĒMUSI ŠO REGULU.
      1. pants
      Atļaujas piešķiršana
      Pielikumā specificēto vielu, kas klasificēta piedevu kategorijā “organoleptiskās piedevas” un funkcionālajā grupā “aromatizējošas sastāvdaļas”, ir atļauts izmantot par dzīvnieku barības piedevu, ievērojot pielikumā noteiktos nosacījumus.
      2. pants
      Pārejas pasākumi
      1.   Pielikumā specificēto vielu un šo vielu saturošus premiksus, kas ražoti un marķēti pirms 2018. gada 15. septembra saskaņā ar noteikumiem, kuri bija piemērojami pirms 2018. gada 15. marta, arī turpmāk drīkst laist tirgū un lietot, līdz beidzas esošie krājumi.
      2.   Pielikumā specificēto vielu saturošas barības sastāvdaļas un barības maisījumus, kas paredzēti produktīvajiem dzīvniekiem un ražoti un marķēti pirms 2019. gada 15. marta saskaņā ar noteikumiem, kuri bija piemērojami pirms 2018. gada 15. marta, arī turpmāk drīkst laist tirgū un lietot, līdz beidzas esošie krājumi.
      3.   Pielikumā specificēto vielu saturošas barības sastāvdaļas un barības maisījumus, kas paredzēti neproduktīvajiem dzīvniekiem un ražoti un marķēti pirms 2020. gada 15. marta saskaņā ar noteikumiem, kuri bija piemērojami pirms 2018. gada 15. marta, arī turpmāk drīkst laist tirgū un lietot, līdz beidzas esošie krājumi.
      3. pants
      Stāšanās spēkā
      Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

         Šī regula uzliek saistības kopumā un ir tieši piemērojama visās dalībvalstīs.
         Briselē, 2018. gada 15. februārī

               Komisijas vārdā –

               priekšsēdētājs

            Jean-Claude JUNCKER

         (1)  OV L 268, 18.10.2003., 29. lpp.

         (2)  Padomes 1970. gada 23. novembra Direktīva 70/524/EEK par barības piedevām (OV L 270, 14.12.1970., 1. lpp.).

         (3)  EFSA Journal 2012, 10(7):2786.

         (4)  EFSA Journal 2014, 12(3):3608.

         PIELIKUMS

                     Piedevas identifikācijas numurs

                     Atļaujas turētāja nosaukums

                     Piedeva

                     Sastāvs, ķīmiskā formula, apraksts, analītiskā metode

                     Dzīvnieku suga vai kategorija

                     Maksimālais vecums

                     Minimālais saturs

                     Maksimālais saturs

                     Citi noteikumi

                     Atļaujas derīguma termiņš

                     mg aktīvās vielas uz kg kompleksās barības ar mitruma saturu 12 %

                        Kategorija: organoleptiskās piedevas. Funkcionālā grupa: aromatizējošas sastāvdaļas

                     2b13140

                     —

                     Linaloola oksīds

                        Piedevas sastāvs

                     Linaloola oksīds

                        Aktīvās vielas raksturojums

                     Iegūts ķīmiskā sintēzē
                     Tīrība: min. 95 % pamatvielas
                     Ķīmiskā formula: C10H18O2

                        CAS numurs: 1365-19-1

                        FLAVIS Nr.: 13.140

                        Analīzes metode
                         (1)

                     Linaloola oksīda noteikšanai barības piedevā un barību aromatizējošos premiksos:
                     gāzhromatogrāfija/masspektrometrija ar aizturlaika bloķēšanu (GC-MS-RTL).

                     Visu sugu dzīvnieki, izņemot zivis

                     —

                     —

                     —

                                 1.

                                 Barībā piedevu iekļauj premiksa veidā.

                                 2.

                                 Piedevas un premiksu lietošanas norādījumos norāda glabāšanas un stabilitātes nosacījumus.

                                 3.

                                 Uz piedevas etiķetes jābūt šādai norādei:
                                 “Ieteicamais maksimālais aktīvās vielas saturs kompleksajā barībā ar mitruma saturu 12 % ir:

                                             —

                                             0,3 mg/kg cūkām un mājputniem,

                                             —

                                             0,5 mg/kg citu sugu un kategoriju dzīvniekiem, izņemot zivis.”

                                 4.

                                 Ja piedevas lietošana saskaņā ar premiksa etiķetē ieteikto lietošanas daudzumu noved pie 3. punktā norādīto daudzumu pārsniegšanas, premiksa etiķetē jānorāda aktīvās vielas funkcionālā grupa, identifikācijas numurs, tās nosaukums un pievienotais daudzums.

                                 5.

                                 Barības sastāvdaļu un barības maisījumu marķējumā aktīvās vielas funkcionālā grupa, identifikācijas numurs, tās nosaukums un pievienotais daudzums jānorāda, ja kompleksajā barībā ar mitruma saturu 12 % aktīvās vielas saturs pārsniedz:

                                             —

                                             0,3 mg/kg cūkām un mājputniem,

                                             —

                                             0,5 mg/kg citu sugu un kategoriju dzīvniekiem, izņemot zivis.

                                 6.

                                 Barības apritē iesaistītie uzņēmēji nosaka, kādas darbības procedūras un organizatoriskie pasākumi jāveic piedevas un premiksu lietotājiem, lai novērstu riskus, ko varētu radīt ieelpošana, saskare ar ādu vai acīm. Ja ar šādām procedūrām un pasākumiem minētos riskus novērst vai līdz minimumam samazināt nav iespējams, ar piedevu un premiksiem rīkojas, izmantojot individuālos aizsarglīdzekļus, tostarp elpceļu aizsarglīdzekļus, aizsargbrilles un cimdus.

                     2028. gada 15. marts

            (1)  Sīkāka informācija par analītiskajām metodēm ir pieejama references laboratorijas tīmekļa vietnē: https://ec.europa.eu/jrc/en/eurl/feed-additives/evaluation-reports